Hai outros mundos e están neste\n“Afganistán: españoles en la ratonera” (Cuatro, 23.30 h.)\nHai unha certa visión romántica do xornalista que esmorece pola precariedade das empresas que editan os traballos, pola rendición á nota de prensa e aos gabinetes de propaganda, e porque a instantaneidade, valor supremo, case nin deixa tempo para buscar a noticia e moito menos para elaborala con algo de xeito. Hai algún que outro motivo que non se pode desbotar: o aprecio á propia vida. Os xornalistas heroicos que retratan as películas e remexen nos intestinos do poder son homes e mulleres botados para diante, con máis morro que costas, e bastante inconscientes á hora de meterse en leas. Hainos que directamente deixaron a chaveta nalgures e por iso están dispostos a acampar no medio das guerras. Gloria a eses valentes e, xa que logo, algo de audiencia para que o seu esforzo non sexa en balde. Cuatro estrea esta noite a reportaxe: “Afganistán, españoles en la ratonera”.\nBenigno, o home do momento\n“Larpeiros” (TVG, 22.30 h.)\nSe este comentario tivese lugar hai dez anos, non me quedaría máis remedio que falar hoxe de “El Hormiguero”, o programa de Cuatro que, en plena resurrección da beatlemanía, convida a un dos grupos que máis gorxas de adolescentes deixou mancadas por berrar dende a disolución do grupo de Liverpool: os Backstreet Boys. Pero por moito xogo que daría falar dunha boy band que resucita para facer coreografías hip-hop e cantar baladas terribles a mozas de quince anos que agora xa teñen trinta, cómpre facer xustiza e deixar aos autores do éxito “Everybody”, en tempos adaptado ao galego como “Abre o bare!”. Hainos que deixar porque esta noite recunca un dos homes de moda en Galicia, que pouco ten que ver cos Backstreet Boys: é panzudo, xa peitea canas e encántanlle as cantarelas tradicionais.\nCurso práctico para poñer mirada de malote\n“Especial Sin tetas no hay paraíso” (Telecinco, 22.30 h.)\nDentro da revolución cultural que supuxo na última década o espallamento de internet, hai grandes fenómenos, que merecerán parágrafos nas enciclopedias e outros moito máis modestos que como moito ficarán para a posteridade gravados na carpeta escolar dalgún adolescente. Entre esta última clase eu incluiría a transformación do fenómeno fan. A rede serve, entre outras cousas, para achegar a millóns de persoas espalladas polo mundo e que comparten unha mesma paixón, facendo que non se sintan tan soas e incomprendidas na súa devoción. Este é un motivo máis polo que o reinado da televisión comeza a esmorecer, malia a creación de produtos novos para satisfacción popular como resulta o caso do programa especial que avanza a agardada terceira tempada da serie “Sin tetas no hay paraíso”.\n“Sacalalengua” (TVE, 00 h.)\nSe as variedades dialectais dos idiomas tivesen o recoñecemento que merecen, no currículo para as empresas incluiría o coruño, que todos os chachis fillos de Pita chanamos dende que nos abrimos do kel, oístesss. Pero non está a cousa por aquí para andar tocando a gaita cos idiomas propios e se cadra por iso ten que chegar Televisión Española para presentar un programa divulgativo sobre a linguaxe que promete prestar atención a todas as linguas oficiais do Estado. “Sacalalengua” estréase esta noite e preséntase como unha road movie na que os reporteiros pescudarán por todo o territorio español os fenómenos máis extraordinarios arredor da fala. Dende aquí debecemos polo día en que exploren a extraordinaria aparición do bilingüismo harmónico.


Programación de actividades da Aula CeMIT - Concello de Arzúa\nData Publicación: 03/02/2020\nA aula CeMIT do Concello de Arzúa abre o prazo de inscrición para novas actividades formativas en novas tecnoloxías.\nTrámites dixitais, redes sociais, dispositivos móbiles, charlas da escola galega de consumo ou\ncursos de iniciación a informática e a internet son algúns dos cursos ofertados.\nA aula CeMIT do Concello de Arzúa abre o prazo de inscrición para novos cursos de novas tecnoloxías de diversas temáticas: Dous obradoiros para aprender a usar o smartphone , un curso de iniciación a informática e a internet enfocados a asistentes sen coñecementos previos ou moi básicos.\nEn colaboración con FEGAUS (Federación Galega de Universitarios Séniors): Trámites dixitais en Internet desde cero,Apps de turismo e gastronomía, dispositivos móbiles e redes sociais para séniors.\nEn colaboración coa aula CeMIT de Cuntis ofértase un curso sobre Privacidade na Internet e dispositivos móbiles, onde se traballará sobre a privacidade e a protección de datos nas redes sociais e dispositivos móbiles. E reflexionarase sobre que saben Facebook, Google, Microsoft ou Amazon de min, o dereito ao esquecemento e consellos para mellorar a privacidade . E unha xornada sobre Noticias Falsas, na que se explicará que son as fake news, o clickbait, os bulos e aprenderase a contrastar a información antes de compartila.\nEn colaboración coa Escola Galega de Consumo emitiranse tres charlas: O 9 de marzo ás 12:00 “Consumo responsable e sostible”, o 6 de abril “Contratos e condicións”, onde se falará, entre outras cuestións, do dereito ao desistimento e cláusulas abusivas, responsabilidade civil por bens e servizos defectuosos ou as disposicións xerais das contratacións.\nO luns 4 de maio “Contratos a distancia e fóra do establecemento mercantil”, onde afondaremos nos dereitos das persoas consumidoras e usuarias neste tipo de contratacións tan habituais hoxe en día, ben sexa contratación por teléfono, porta a porta ou online.\nA oferta formativa da aula CeMIT para este ano complétase coa oferta de cursos de iniciación ás novas tecnoloxías para rapaces e rapazas de primaria e a realización de exames para a certificación galega de competencias dixitais en ofimática (CODIX).\nPara inscribirse ou máis información poden chamar ao 981 500 447, acudir persoalmente áaula CeMIT, Rúa de Lugo s/n, en horario de luns a xoves de 10:30 a 13:30 e de 15:30 a 20:30 e o venres de 10:30 a 13:30 ou escribir un correo a cemit.arzua@xunta.gal\nAntAnteriorEntroido 2020: Programación completa\nSeguinteO Concello de Arzúa pon a disposición da veciñanza ferramentas de apoio para realizar trámites dixitaisSiguiente\nEstás en Arzúa » Noticias » Aula CeMIT » Programación de actividades da Aula CeMIT


GALERÍA | Magosto "baixo en calorías" e graos na...\nGALERÍA | Magosto "baixo en calorías" e graos na Mezquita\n22:46 do 14 de novembro de 2021 Xosé Lois Colmenero\nNon hai galego que non coñeza, de carretilla, os principais ingredientes dun magosto popular. Por iso que non é preciso repetir aquí cales foron os da excepcional festa que organizou o Concello da Mezquita este sábado no local social municipal.\nSó pasaban algo de frío os que se ocupaban dos diferentes lumes: o da carne e o das castañas. Dentro, só era preciso vir con fame e/ou co estómago baleiro, porque, ademais de castañas -que virían a ser o remate da inxesta-, tamén había litros e litros de chocolate para acompañar ás sobremesas que entraron en concurso e ás que non.\nEran máis dun cento de inscritos e ata ben entrada a fría noite deron boa conta das viandas. As que sobraron foron doadas, como vén sendo habitual en cada magosto municipal que se celebra, á residencia de maiores San Martiño do municipio.\n#Celebración #Concello #Magosto foliada Castañas\nVelaí algunhas pezas de carne para os comensais.\nO rexedor, na misa e repicando.\nApurando o lume das castañas.\nSó as/os valientes eran quen de botarlle a man á portiña de apertura.\nMónica Luis, a máis rápida arrapañando castañas.\nOs homes, coas mans nas "brasas".\nE chegou o momento do chocolate e das sobremesas.\nHai quen teimou en que o chocolate non espesara.\nE chamouse a un experto chocolateiro dende hai máis de medio século.\nE o mestre chocolateiro deu o visto e prace.\nAlgunhas das sobremesas que participaron no concurso.\nTamén Laza tiña parte de protagonismo coa súa bica.\nEntrega de premios antes da foliada.\nAntes de sentarse a cear, houbo que dobrar o espiñazo collendo castañas no "Arrapañacastañas".


A humorista Valeria Ros presenta este venres en Boiro o seu humor “sen filtros” – O Barbanza\nA humorista Valeria Ros presenta este venres en Boiro o seu humor “sen filtros”\nMarzo 11, 2020 S.P.\nEste venres 13 de marzo A Pousada da Galiza Imaxinaria ponse novamente en clave de humor e achéganos unha nova entrega do seu ciclo de monólogos. Desta volta, a retranca en carreira libre, sen obstáculos, virá da man da humorista e monologuista Valeria Ros, a partir das 23.00 horas no local de Boiro. O nome baixo o que se presenta o espectáculo, Sen filtro, fala por si só do menú que contén: un menú de historias sen censura, fluíndo libres e botando man da improvisación e mesmo da interacción co público. Segundo se fai saber dende a web de A Pousada, Valeria Ros detalla neste monólogo as súas obsesións, observacións e múltiples fracasos, incluído un achegamento a algunhas das súas máis célebres meteduras de zoca recentes.\nValeria Ros, para quen non o saiba, presenta cada semana o programa radiofónico La lengua moderna xunto ao tamén cómico Quequé. Ao mesmo tempo é colaboradora dende 2017 do programa A vivir que son dos días, presentado por Javier del Pino. Estes traballos compaxínaos con Zapeando, programa de TV no que ten unha sección de seu, semanal, chamada Lo que pides y lo que te llega.


A Seguridade Social rexistra 2.160.232 traballadores estranxeiros en xullo\nSon 13.242 ocupados máis que en xuño, en termos desestacionalizados\nRepresentan un 11,13% do total de afiliados á Seguridade Social\nA Seguridade Social rexistrou 2.160.232 afiliados estranxeiros en xullo unha vez descontando a estacionalidade e o efecto calendario. Julio é o segundo mes consecutivo en que crece a afiliación de estranxeiros, con 13.242 ocupados máis que o mes anterior, un 0,62%.\nA cifra de persoas de orixe estranxeira que traballan no noso país supón o 11,13% do total de afiliados á Seguridade Social.\nEn termos de afiliación media, a Seguridade Social contou con 2.226.585 cotizantes estranxeiros en xullo, dos cales 789.799 procedían de países da UE (35,47%) e 1.436.786, de terceiros países (64,53%). Os grupos de ocupados estranxeiros máis numerosos foron os de traballadores procedentes de Romanía (332.634), Marrocos (268.749), Italia (139.870) e China (104.000).\nEn conxunto, estes traballadores representaron un 11,36% do total de afiliados medios. Un 56,64% foron homes (1.261.216), mentres que o 43,36% foron mulleres (965.369).\nOs datos de afiliación media de estranxeiros reflicten en xullo un aumento de 4.676 ocupados respecto a xuño. O número de afiliados foráneos é maior que o mes pasado en máis da metade das comunidades autónomas. Crece especialmente en Cantabria, que sumou un 7,61%, Illas Baleares (7,10%), Galicia (4,38%), Asturias (4,37%) e Castela e León (3,82%). En xullo, reducíronse o número de traballadores procedentes doutros países en Andalucía (-8,50%), Murcia (-5,62%), Ceuta (-4,99%) e Estremadura (-3,89%).\nPor réximes, a maioría dos estranxeiros encadrouse no Réxime Xeral, con 1.839.137 afiliados. Este rexistro inclúe o Sistema Especial Agrario, con 209.376 ocupados, e o de Hogar, con 167.435. O incremento de media no Réxime Xeral foi dun 0,20% no último mes. Os sectores que máis cotizantes estranxeiros suman son Hostalería (9,98%), Actividades artísticas e recreativas (7,19%%), Subministración de Auga, Actividades de Saneamento (7,05%), Actividades dos Fogares (5,97%), e Actividades Administrativas e servizos auxiliares (5,49%).\nEn cambio, entre os maiores descensos, destacan os de Educación (-19,93%) e Agricultura, Gandería, Caza, Silvicultura e Pesca (-5,74%).\nO número de estranxeiros no réxime autónomos crece un 0,22% no último mes, ata rexistrar 382.215 traballadores. Actividades dos Fogares (2,64%) e Industrias Extractivas (2,51%) son os sectores onde máis aumentan estes traballadores. Os maiores descensos corresponden a Educación (-4,35%) e Administración Pública e Defensa (-3,49%).


Turismo náutico, ciclismo e viaxes de natureza, protagonistas na terceira xornada profesional de Fitur | Noticias de Galicia | CRTVG\nPublicado o 21/05/2021 14:50\nO Xacobeo 21-22 segue moi presente na terceira xornada de Fitur, como un revulsivo tamén para o sector náutico galego. Iniciativas como a Ruta Iacobus Maris, unha gran peregrinación por mar, aspiran a contribuír á recuperación dos niveis de actividade previos á alerta sanitaria. Mario Cardama, presidente da Fundación Traslatio explica que "é a recreación da ruta que fixeron os restos de Santiago desde Jafa a Santiago, no medievo,e é para recrea resa ruta, fomentala como ruta xacobea, turismo e todas as actividades complementarias".\nDespois de navegar, que mellor que tomar un respiro nun dos pulmóns naturais máis emblemáticos de Galicia, a Ribeira Sacra, que como explica Alexandra Seara, xerente do Consorcio de turismo Ribeira Sacra, ofrece "natureza, silencio, en definitiva tranquilidade, que e o que agora máis anhelan moitísimas persoas".\nPero ademais de camiñar ou ir en barco hai outras formas de percorrer Galicia. Por exemplo en bicicleta, por algunha das máis de 100 rutas que hai na comunidade. "Cremos no turismo sustentable, responsable e de cero emisións, e que mellor que facelo a golpe de bicicleta", di a conselleira de Medio Ambiente, Territorio e Vivenda, Ángeles Vázquez.\nE como moitos camiños acaban en Santiago, a capital galega será tamén a meta da Volta 2021, que terá tres etapas galegas. Javier Guillén, director da Volta, di que "imos ser quen de amosar a Ribeira Sacra, as Rías Baixas, imos ter unha etapa de montaña cunha chegada en Mos moi atractiva, e despois unha crono decisiva saíndo de Padrón e chegando a Santiago de Compostela". É a terceira e última das xornadas profesionais en Fitur, que aspira a reactivar un sector con máis de cen mil millóns de perdas pola pandemia.


VI CERTAME DE BANDA DESEÑADA “AX1” | IES Arcebispo Xelmirez I\nIES Arcebispo Xelmirez I\nCentro educativo en Santiago de Compostela con máis de 150 anos de historia\nNovas do Instituto\nEleccións Consello Escolar\nActa final Eleccións\nActa do sorteo e convocatoria Xunta electoral\nConstitución da Xunta electoral\nAnuncio do sorteo para a Xunta electoral\nSeminario permanente redes sociais e conflitos escolares\nEntrada aulas virtuais\nProgramación Xeral Anual 2018-19\nMemoria Xeral Anual do curso 2017-2018\nInformación Prazas e Admisión de Alumnos\nCalendario acceso a ciclos 2019\nAtención a nais/pais diurno\nHorario de atención Adultos e FP\nNota informativa VADO\nDocumentos para pais\nVI CERTAME DE BANDA DESEÑADA “AX1”\nEnviado por admin o Xov, 16/03/2017 - 18:50\nVI CERTAME DE BANDA DESEÑADA “AXI”\nO IES Arcebispo Xelmírez e a Secretaría Xeral de Política Lingüística convocan o sexto certame de banda deseñada “AXI”, no que participan os departamentos de debuxo, artes plásticas e imaxe, ademais do equipo de dinamización da lingua galega.\nA través deste concurso, aberto á participación de estudantes de ensinanza secundaria, bacharelato e ciclos formativos de toda a comunidade autónoma galega, procuramos o fomento do noso idioma e da creatividade entre o alumnado de Galiza a través da banda\nAs bases que rexerán o concurso son as seguintes:\nPoderá participar todo o colectivo de estudantes de Galiza, en dúas categorías diferenciadas por idades1:\n- Alumnado de entre 12 e 15 anos.\n- Alumnado de 16 anos en diante.\nO tema será de libre elección.\nCada participante presentará un único traballo, en lingua galega, cunha extensión non inferior a dúas páxinas nin superior a dez páxinas Din-A4. Será decisión dos autores ou das autoras a técnica a empregar e a presenza ou non da cor nas obras.\nPoderá ser individual ou colectiva, se ben a concesión dos premios para cada unha das categorías non variará en función dese factor.\n5. Prazo de presentación de traballos\nO prazo de presentación irá desde o día 31 de xaneiro ao 16 de marzo de 2018, ambos os dous incluídos.\n6. Presentación dos traballos\n- Os ou as participantes no certame deberán enviar os seus proxectos a través do centro educativo no que estean matriculados, indicando claramente en que categoría concursan.\n- Se optan polo correo electrónico, deberán enviar os traballos, a través do centro educativo, ao enderezo certameax1@gmail.com, en formato PDF, cun peso máximo de arquivo de 10MB.\nNos cómics non pode figurar o nome realdos ou das participantes, senón que se presentarán baixo un pseudónimo. A información persoal dos e das concursantes debe incluírse en outro arquivo anexo ao mesmo correo, co nome do pseudónimo elixido; nel deben figurar o nome e apelidos, a idade, o DNI e, de novo, a categoría na que se participa e o nome e enderezo do centro no que estean matriculados.\n- Se o envío fose a través de correo postal, o traballo mandarase nun sobre pechado no que figure o título da obra e o pseudónimo elixido polo autor ou autora e a categoría na que concursa; dentro, noutro sobre tamén pechado, incluiranse os datos persoais indicados anteriormente (nome e apelidos, a idade, o DNI, categoría na que se participa e o nome e enderezo do centro no que estean matriculados).\nA organización do “AX1” velará polo anonimato das obras presentadas a concurso.\nEstará formado por creadores/as ou artistas, así como por unha representación das entidades convocadoras.\nO xurado poderá declarar os premios desertos ou facer nomeamentos específicos se a calidade dos traballos así o esixise.\nAdemais da publicación na rede dos traballos finalistas, establécense os seguintes premios\npara cada unha das dúas categorías establecidas:\n1º premio: 500 €\n2º premio: 200 €\nAos premios de índole económica aplicaráselles a correspondente retención do IRPF.\nCómpre recoller o premio persoalmente no acto de entrega, agás falta xustificada documentalmente. De non cumplirse esta condición o premio pasaría ao participante clasificado en seguinte lugar. Por este motivo, na acta de resolución do certame deberá figurar para cada categoría un aspirante en reserva.\n9. Aceptación das bases\nA concorrencia a este certame implica a aceptación destas bases.\n1A idade determinante para participar en unha ou outra categoría será a que teña o/a participante o día que finaliza o prazo de inscrición no certame.\nTRIC: Bullying and Cyberbullying\nEuropa. Next Station: Vocational Training Network\nProxecto Erasmus+ KA102 (convocatoria 2019)\nPlan Desenvolvemento de Dimensión Europea\nThe Heritage of Cultures and Traditions in a Pluralistic Society – Religious Traditions\nEden is near us\nLibros de texto para o curso 2018-2019\nAxudas Actividades de Formación en Línguas Extranxeiras\nAdmitidos/Excluidos axudas inmersión lingüística\nMirando polo camiño... desde Compostela\nCorrespondentes xuvenís 3.0\nProxecta Quérote + 2017- 2018\nProxecta Salvavidas 2017-2018\nProxecta Salvavidas 2016-2017\nProxecta Salvavidas 2015-2016\nProxecta Fotografía en curso\nConvocatoria Premio de ensaio subversivo Guillermo Domínguez 2018\nConvocatoria Certame de Banda Deseñada AX1 2018\nCalendario anual de Actividades 2018-19\nVisita a Viena 2019\nIntercambios e visitas culturais\nNorwich. Plan de actividades\nVisita ao CERN 2018\nViaxe a Grecia 2018\nViaxe a Praga 2016\nMostra de curiosidades\nPapiroflexia ou Origami\nCompostela nos ollos\nBlog Palabras compartidas\nBlog MerLÍN e familia\nBlog POZA dos libros\nLíngua e Literatura Galega


Memoria Archives - Páxina 2 de 4 - Mazarelos\nAmérica, Arte, Memoria\nA expresión musical contraria á ditadura de Hugo Bánzer: esperanza e identidade.\nMiguel Rodríguez Martínez O episodio das ditaduras latinoamericanas ocupa cada día un lugar máis importante nas axendas dos historiadores debido á multiplicidade de puntos en común entre elas. Neste pequeno aporte, a proposta parte da análise dunha fonte alternativa pero de vital importancia para acadar unha comprensión o máis completa posible do contexto ditatorial: a música e a súa función vehicular de resistencia e liberdade. … Continue reading A expresión musical contraria á ditadura de Hugo Bánzer: esperanza e identidade.\nMiguel Rodríguez Martínez 08/04/2019 09/04/2019 Leave a comment\nMiguel Rodríguez Martínez A cor amarela inunda a paisaxe galega nestas datas nuns montes que nunca tiveron tantas árbores coma hai na actualidade. Isto pode semellar enganoso, posto que cada día a natureza perde espazo ante un avance urbano que invade o territorio. Até non fai moito non era así: o monte non se trataba dun conxunto de elementos arbóreos, arbustos e pastos. Abandonando o … Continue reading Memoria esquecida. O toxo, vello motor da Galicia forestal.\nMiguel Rodríguez Martínez 11/03/2019 17/06/2019 1 Comment\nAmérica, Galicia, Memoria\nJesús Bal y Gay, memoria de esquecemento.\nJosé Carlos García Vega Teño que recoñecer que, cando Quique Alvarellos me preguntou na súa editorial se coñecía a don Jesús Bal y Gay, quen sería obxecto das miñas prácticas, supuxen que sería unha figura sen pena nin gloria. Un deses persoeiros que tiveran certa sona no seu momento pero que non alcanzara maior trascendencia cá de nombrar unha residencia da USC no campus … Continue reading Jesús Bal y Gay, memoria de esquecemento.\nJosé Carlos García Vega 25/02/2019 07/03/2019 Leave a comment\nMateo Martínez Torres Lola, Amparo e Xulia Touza Domínguez son 3 irmás galegas que colaboraron nunha rede de axuda a fuxidos e exiliados do nazismo durante a 2ª Guerra Mundial. Nadas en Ribadavia (Ourense), vivían na actual Rúa do Xuíz Viñas nº 2, preto da Praza Maior, nun edificio que contaba cun salón de baile que abrían os domingos. Non obstante, o seu negocio … Continue reading As irmás Touza: ribadavienses fronte ao Holocausto\nMateo Martínez Torres 25/02/2019 16/03/2019 Leave a comment


Relevo no Consello da Cultura – Galicia 24 Horas\nRelevo no Consello da Cultura\nBy Redacción on 4 julio, 2018 Comentarios desactivados en Relevo no Consello da Cultura\nO presidente da Xunta, Alberto Núñez Feijóo, destacou o labor do Consello da Cultura Galega que constata que Galicia está unida por unha cultura afectiva que, nesta institución, debate, reflexiona e achega valiosos elementos de análise sobre a nosa realidade cultural.\nDurante o acto de toma de posesión da nova presidenta da institución, Rosario Álvarez, Feijóo aseverou ver neste Consello un Pórtico institucional que forma parte da Galicia que edifica o seu autogoberno seguindo o seu propio modelo, de acordo co que somos.\n“Cada creador da Galicia do século XXI ten ao redor seu un país que o apoia e admira, representado neste Parlamento da cultura galega”, dixo, aseverando que coa chegada de Rosario Álvarez Blanco á presidencia da institución está asegurada a vixencia da cultura dos afectos.\n“A súa man, visible ás veces e noutras invisible, está presente nos grandes fitos da cultura galega dos últimos anos. Universidade, Real Academia Galega, Instituto da Lingua Galega e este mesmo Consello, todos eles son, foron e serán escenarios que viron a forza da razón e o corazón desta muller en todos os ámbitos da nosa cultura, así como o seu sentido institucional e o seu espírito de equipo”, subliñou.\nAsí mesmo, destacou e agradeceu o traballo de Ramón Villares, “un grande historiador que fai historia con maiúsculas”, aseverou, resaltando o seu labor a prol da modernización da xestión cultural galega nesta institución.\nAo longo da súa intervención, o responsable do Goberno galego fixo fincapé en que a patria de afectos que somos axúdanos a sortear tanto o perigo do individualismo e o localismo, como a idea dun país ficticio que está por riba dos cidadáns.\nNesta mesma liña, subliñou que a Estratexia da Cultura Galega 2021 indícanos que imos polo mesmo camiño, cara a un reforzamento dos afectos patrios aos que se refire Villares.\nRelevo no Consello da Cultura added by Redacción on 4 julio, 2018


O Concello de Baiona canaliza e amplía o Camiño Portameán e o viario da Rega en Belesar | Noticias Vigo\nO Concello de Baiona canaliza e amplía o Camiño Portameán e o viario da Rega en Belesar\nO Concello de Baiona está a executar obras de mellora en dous viarios de importante circulación de tráfico na parroquia de Belesar, de maneira que “se aumentou a seguridade viaria, así como mellorouse a drenaxe de auga de choiva”, segundo explicou o Alcalde, Ángel Rodal.\nUnha das actuacións afectou á cuneta do camiño Portameán. Neste caso executouse unha nova fase dunha obra que supón a creación dunha canalización de formigón que garanta a evacuación da auga de choiva “á vez que se amplía o espazo da cuneta, o que aumenta a seguridade na circulación”, matizou Rodal.\nO segundo viario afectado por este plan de mellora é o da Rega, xunto a un parque infantil de recente creación, unha estrada que é moi frecuentado por vehículos agrícolas, pero tamén polos veciños particulares dos veciños xa que conecta varios núcleos de poboación da parroquia. Igualmente, levouse a cabo a creación dunha canalización de formigón, mellorado a drenaxe. Nas próximas xornadas executarase o citado desnivel, ampliando de maneira considerable a anchura da estrada “o que tamén aumenta a seguridade viaria”.\nOs traballos levados a cabo ao longo polos operarios municipais supoñen unha importante mellora nos viarios.


Como facer zoom no iPhone: o tutorial rápido. - Iphone\no meu teléfono non me conectará máis ao wifi\nas aplicacións para iPad ábrense e péchanse inmediatamente\npor que non se carga o meu iphone 4\nComo facer zoom no iPhone: o tutorial rápido.\nEstás no teu iPhone e tes dificultades para ler algo na pantalla. Ás veces pode ser difícil ver algo no teu iPhone porque a súa pantalla é moito máis pequena que a do teu ordenador. Neste artigo, amosareiche como achegar o seu iPhone usando unha configuración de accesibilidade e un xesto de dous dedos !\nComo activar o zoom na aplicación Configuración\nUnha das formas máis sinxelas de achegar o seu iPhone é a configuración de accesibilidade do zoom. Para activalo, abre a aplicación Configuración e toca Accesibilidade -> Zoom . Toca o botón situado xunto a Zoom na parte superior da pantalla para activar o Zoom.\nPara usar Zoom para ver algo máis de cerca na pantalla, toca dúas veces a pantalla usando tres dedos . Tamén pode arrastrar con tres dedos para achegarse a unha parte diferente da pantalla. Unha vez que remates de facer zoom, toca dúas veces na pantalla con tres dedos de novo.\nXestos do zoom do iPhone\nSe non queres empregar a ferramenta Zoom Accessibility, hai un xeito máis sinxelo de ampliar a pantalla: podes achegar o zoom no teu iPhone usando un simple xesto de dedo.\nPara achegar unha páxina web ou unha imaxe, coloque dous dedos na pantalla preto do outro e sepáraos. Canto máis separe os dedos, máis se achegará.\niPhone 6 por que a miña batería é amarela\nPara reducir o zoom, faga o xesto oposto: finxe como se estiveses beliscando a pantalla. Despois de 'pinchar' a pantalla, a páxina web ou a imaxe terán o seu tamaño orixinal.\nSe algo sae mal no camiño, consulta o noso artigo se o tes O iPhone achegouse e non reducirá . Estes xestos poden tardar un pouco en dominalos, así que fíxate e non te desanimes.\nO xesto de zoom non funciona. Aquí tes o porqué.\nHai algunhas aplicacións nas que non podes usar os xestos de zoom. Por exemplo, non poderás usar xestos de zoom na aplicación Configuración ou Mensaxes. Os xestos son excelentes para imaxes ou páxinas web, pero se queres ampliar a aplicación Configuración, Mensaxes ou Notas, terás que empregar a ferramenta de accesibilidade do zoom.\nAgora xa sabes como facer zoom no teu iPhone para que poidas ver de preto as páxinas web ou as imaxes. Anímote a compartir este artigo nas redes sociais para ensinar aos teus amigos e familiares este útil truco. Se tes algunha outra dúbida, déixame un comentario a continuación.


A undécima promoción do programa Estalmat-Galicia celebrou este sábado a súa despedida - - USC\nA undécima promoción do programa Estalmat-Galicia celebrou este sábado a súa despedida\nActualizada: 13-05-2019 12:21\nFoto de familia logo do acto de imposción de becas. Foto: Santi Alvite\nA undécima promoción do Proxecto ESTALMAT-Galicia para ESTímulo do TALento MATemático celebrou este sábado o seu acto de despedida nunha sesión celebrada na Aula Magna da Facultade de Matemáticas. O acto contou coa asistencia da conselleira de Educación, Universidade e Formación Profesional, Carmen Pomar Tojo. Baixo a presidencia da vicerreitora de Titulacións, Victoria Otero, ademais da conselleira, conformaron a mesa presidencial a decana da Facultade de Matemáticas, Elena Vázquez Cendón, o presidente de ESTALMAT-Galicia, Juan M. Viaño Rey e a responsable da relación e actividades coas familias Trinidad Pérez López. Ao acto asistiu un numeroso grupo de docentes de ESTALMAT-Galicia, ademais de varios membros do Comité Organizador e de familiares e amigos dos estudantes “estalmateiros”.\nEn representación do profesorado de ESTALMAT-Galicia tomou a palabra o profesor Angel Rodríguez Arós, da UdC, e por parte dos estudantes Iván Rodríguez Vázquez (Cambre), Paloma Couto Montenegro (Baiona) e Paula Viéitez Lorenzo (Vigo) que fixeron unha semblanza dos dous anos pasados en ESTALMAT-Galicia. En representación das familias dos estudantes interviñeron Marta Rodríguez González, profesora de ensino medio en Ourense, e María José Alonso Fernández, investigadora e profesora na USC, que destacaron o atractivo do proxecto para os seus fillos e fillas e dos beneficios que as súas metodoloxías docentes teñen na estimulación do seu talento matemático e na satisfacción das súas inquedanzas científicas.\nO presidente de ESTALMAT-Galicia agradeceu o seu traballo a todo o equipo organizador e docente, así como aos patrocinadores do mesmo: Universidade de Santiago de Compostela, deputacións da Coruña e Lugo e, de maneira moi particular, á Consellaría de Educación, Universidade e FP. Juan Viaño resaltou a importancia de espertar vocacións na disciplinas CTEM (Ciencias, Tecnoloxía, Enxeñaría e Matemáticas) nos países que queiran estar na vangarda do coñecemento e avance tecnolóxico nos vindeiros anos e puxo de manifesto que o Proxecto ESTALMAT-Galicia favorece ese obxectivo, aliñándose así coa estratexia StemGal da Consellaría de Educación, Universidade e FP.\nPola súa parte a conselleira valorou na súa intervención o magnífico traballo do proxecto afirmando que “dende hai unha ducia de anos ESTALMAT-Galicia funciona con éxito e é un programa de referencia para o estímulo do talento. O traballo de todas as persoas que participan nel contribúe de forma decisiva a apoiar o alumnado con aptitudes matemáticas avanzadas, de tal xeito que redunde en maior proveito dos estudantes e da sociedade”.\nO acto rematou coa entrega de diplomas e imposición de becas. Previamente, o alumnado realizou a última actividade do curso, unha visita ao supercomputador ‘Finisterrae’ do Centro de Supercomputación de Galicia (CESGA), guiada polo seu director Mauro Fernández de Bouza e asistido polos membros do seu equipo, Ignacio López, Fernando Bouzas e Natalia Costas.\nOs 25 estudantes que agora rematan en ESTALMAT-Galicia foron seleccionados en 2017 (23 nenos e 2 nenas –nesta edición rexistrouse o número de mulleres máis baixo) entre os 345 presentados no ano 2017. A súa distribución por provincias é: A Coruña (14), Lugo (3), Ourense (1) e Pontevedra (7). Forman parte xa dos 3485 estudantes presentados nas doce convocatorias celebradas ata o momento (o que fai un promedio de 287 cada ano) e dos 300 alumnos que entraron no programa dende a súa posta en marcha.\nOs estudantes que durante os dous anos amosaron un aproveitamento contrastado, serán convidados a participar o próximo curso no ESTALMAT PI-Galicia, que constará de 14 sesións máis. O Proxecto ESTALMAT-España está avalado cientificamente pola Real Academia Española de Ciencias Exactas, Físicas y Naturales e o CSIC. Conta actualmente con financiamento das Deputacións da Coruña e Lugo e da Consellería de Educación, Universidade e FP. Actualmente está aberta a inscrición para participar na probas de selección da convocatoria de 2019. Este prazo remata o 31 de maio e a proba terá lugar o 8 de xuño na Facultade de Matemáticas da Universidade de Santiago de Compostela.


à la belle étoile: Novembro 2008\n"por la carretera"\ne sen querer, ía deixando atrás liñas discontinuas, intervalos de silencios inrtermitentes, conversas inacabadas, relacións sen rematar...\nCo paso firme dun réptil desorientado, incompletaba a historia dunha vida paralela, creando reixas dun cárcere de autoestrada que cortaba o paso aos demais.\nE aínda así, pretendía traspasar as fronteiras do infinito...\nCon ese ronsel de asuntos pendentes...\nRecompoñendo, a soas, as mutilacións dun pasado por edificar...\nPublicado por Rosalía Fernández Rial en 14:13 Nenhum comentário:\n...porque en Tijuana, as “Calaveras” non sabemos chorar, pero rebentamos en suor de revolución cando deixamos os corazóns en primeira liña de batalla, cantando:\n“O minha maconha\ncoa conciencia aturdida tras comprobar que neste mundo “Todo sería mentira”\nde non ser pola verdadeira amizade.\nPublicado por Rosalía Fernández Rial en 14:03 Um comentário:\n-Inténtao…que foi o último que…?\n-É imprescindible que o recordes...\n-La menor....Si!!!! soaba un tema en la menor...Non había ninguén máis...Fisicamente non había ninguén máis.\n-Ben, moi ben...entón psicoloxicamente si estabas acompañada.Agora temos que comprobar a cor dos teus últimos pensamentos para saber cómo chegaches ata aquí...\nEntón, o señor que expulsaba esa voz todopoderosa que sumaba un dose de misticismo ao escenario de irrealidade baixou do seu trono dourado e achegouse ata a materia incorpórea na que se convertera a miña figura para atravesala á altura da cabeza.\nE cun aceno de satisfación sobre o seu rostro anxelical, extraeu unha esponxosa masa vermella da miña mente...Examinouna detidamente e a continuación engadiu:\n-Comezaches a pensar en cores...Pero algún pensamento traumático logrou impoñerse sobre os demais e concentrácheste nel de tal maneira que se foi convertendo en vermello. Nun vermello asfixiante...\nEu non podo facer nada máis por ti...Devólvoche esta noxenta pasta viscosa que che pertence (dixo introducindo de novo os pensamentos vermellos na miña mente) e xa ti farás o que che pareza con ela...\n-Veña, deica...vah....ata que...\nA!, un consello: parte deles son mimetismos que se alimentan das almas alleas, en realidade non existe a súa personalidade, só son referencias corpóreas que intentarán destruír a túa alma...Non llo teñas en conta, elfa Rosalía...\nEn canto a El...El...sempre estará presente...nos teus...nos vosos si-len-cios...\nPublicado por Rosalía Fernández Rial en 13:43 Nenhum comentário:\nó fin e o cabo, frecuentar antros indignos acababa por converterse sempre na mellor das opcións...\nlámparas sen luz...\nNo lugar de sempre.Gánsters da nocturnidade envoltos no seu propio fume. Integrados na súa dimensión perpendicular.\nEles tampouco levaban corazón.Sabían que non o ían precisar.\nE xusto no momento máis inoportuno, a miña alma volvía a sangrar...\nMerda!, non tiven máis remedio que achegarme...\n-ei!, non teredes por aí unha verdade, non?...(...)\n-ao contado ou con tarxeta?\nE Volvéronme a embargar.\nDe novo, volvéronme a embargar.\nPublicado por Rosalía Fernández Rial en 13:27 Nenhum comentário:\n…cando os guerreiros de Nix aínda vestían pixamas de colores.\nHonraban a CAOS, primeiro deus elemental, que estendía a súa nada de vapor e tebras a través do horizonte esfumado.O templo sagrado da cosmogonía irracional aferrábase aos berros guturais dos sacerdotes nocturnos, agasallándoos con fogos de artificios e billetes sen retorno.Bailaban danzas ancestrais invocando á Loucura vital da máis sincera amizade e focalizaban o inexistente desde perspectivas inversamente proporcionais a cotidianidade da razón, á “normalidade” tiranizada.\n-Estoupa, Gaia de amor!\n..e as estrelas foron caendo unha a unha entre as súas pálpebras douradas...\nPublicado por Rosalía Fernández Rial en 12:31 Nenhum comentário:


Morea Baleira: Si digo que non roubo, non teño votos\nSi digo que non roubo, non teño votos\nNa Romanía teñen eleccións xerais o vindeiro domingo. Os políticos, herdeiros da terra do agora denigrado Ceausescu, preséntase aos comicios cun tributo á honradez impecable: o lastre dunha sociedade que xa dá por suposto que os electos van dedicarse á pillaxe, ao roubo e á corrupción. Neste contexto, o candidato polo partido ecoloxista exhíbese cun atractivo slogan: "Eu roubo menos cós demais". Interpelado polos xornalistas, explícao: "Se digo que non roubo, a xente non me crería". Así de contundente, facendo un exercicio de transparencia.\nSon moitas as diferenzas no espectro político do estado español. Cando menos, nunha vía. A cidadanía considera a chamada "clase política" un problema, como se fose o mesmo que o paro ou o terrorismo. E as clases dirixentes están a traballar arreo nesta dirección para transmitir a súa falta de coherencia, de credibilidade, de esforzo, de dedicación e de responsabilidade.\nO cidadán-votante xa non sabe de quen fiarse á hora de depositar o seu voto. Un papeliño no que cedemos a algún partido (con persoas) a nosa representación para formar un bo goberno ou unha boa defensa dos nosos intereses desde a bancada da oposición. O acto de votar significa delegar pero non implica ceder a túa independencia nin a teu dereito a discernir.\nO Poder instalado logo da ditadura chámase así mesmo democrático pero non lle gusta moito xogar nesa liga. Empezando por obrigarnos a participar en eleccións con listas pechadas, con candidatos impostos desde as cúpulas dos partidos, nas que se encaixa a corruptos, imputados, sospeitosos ou, sinxelamente, xente con nome e apelidos na que non confías. En tódolos partidos políticos hai xente honrada (agardo) pero tamén todos son cómplices de abrir a cancela para que entren as ovellas negras e logo pechala para que os votantes non poidamos rapalas o día que nos toque votar.\nAo candidato ecoloxista de Romanía pódeselle acusar de populista ou de demagogo, pero as cousas cando se din claras enténdese moito mellor.\nPublicado por Morea Baleira en 0:13


Características do cultivo de kumquat, as regras de coidado para a 'laranxa dourada' > O xardín\nPara moitos xardineiros, tendo unha planta que non só lle agrada o ollo, senón tamén froita, é unha idea corrixida. Unha destas plantas con fruticultura, que gañou moita popularidade últimamente - kumquat, Esta é unha planta cítrica que se pode cultivar na casa.\nDescrición do Kumquat, como apareceu na nosa área\nComo elixir un lugar para plantar kumquat (kinkana)\nCal debe ser a temperatura ea iluminación\nHumidade e cultivo Kumquat\nRegras de cultivo de Kumquat\nCoidar de kumquat, como cultivar cítricos\nComo formar unha coroa de "laranxa dourada"\nEnxerto de Kumquat\n¿Sabes? Traducido do chinés, o Kumquat é unha "mazá dourada".\nEntón kumquat, que é? Esta é unha árbore perenne da familia dos cítricos. Kumquat gañou popularidade entre xardineiros. China é considerada o lugar de nacemento de Kumquat.\nNo século XX foi levada aos continentes americano e europeo, agora crece en case todos os países e chámase - laranxa xaponesa. Na natureza, o kumquat crece no sur e sureste de China.\nOs arbustos caseros Kumquat son moi miniaturizados e compactos, cunha coroa en forma de bóla ben desenvolvida (debido á densa manteiga) e pequenas follas. O Kumquat florece flores rosas e brancas cun agradable olor persistente, o que dá frutificación abundante.\nA altura máxima da planta é de 1,5 m, as follas son de ata 5 cm de lonxitude, teñen unha cor verde rica, as flores son pequenas e teñen un forte olor cítrico. O valor principal do kumquat son as froitas. Son pequenos, non superan os 5 cm, son de cor ovali, de cor laranxa e moi brillante.\nExternamente, o kumquat parece unha laranxa pequena, e ten un mandarín cunha única diferenza, - kumquat ten unha casca comestible. A pel é moi doce, pero a carne está un pouco agria. É costume comer kumquat con pel enteira, polo que a carne agria e a pel doce mesturaranse e darán un sabor agradable e equilibrado.\nPara que o kumquat creza ben e produza unha gran colleita, ten que atopar o lugar axeitado. Descubramos como coidar o kumquat na casa?\nNo verán, o kumquat terá bastante luz difusa. Se o tempo non é particularmente quente, este axustarase á luz solar directa. Tamén se recomenda saír ao balcón, ao xardín ou ao xardín, para que a árbore poida estar chea de frescor.\nNo inverno, a planta necesita moita luz, polo que é mellor poñelo nun peitoril da fiestra ben iluminada. Se é posible, o kumquat pode ser aínda máis iluminado con lámpadas.\nA temperatura do aire ten un papel importante no desenvolvemento das plantas. No verán, para un bo crecemento, un kumquat necesita unha temperatura de 25-30 ° C e, no inverno, será suficientemente próximo a uns 18 ° C.\nO Kumquat é unha planta que prefire cultivar na casa con alta humidade. Se o aire está moi seco, rápidamente verá as súas follas. Moitas veces isto ocorre despois do inicio da tempada de calefacción, cando a temperatura do aire nos pisos aumenta bruscamente.\n¿Sabes? Para manter a humidade necesaria, pódese poñer un recipiente con auga ao lado da flor.\nPara evitar tales problemas, é necesario pulverizar a planta desde o pulverizado o máis rápido posible. Se ten a oportunidade eo desexo, pode organizar un kumquat unha vez por semana para un "baño de día" e lave-lo na ducha.\nÉ importante! Se no inverno o kumquat está nunha habitación con baixa temperatura, entón é necesario excluír unha ducha e, menos a miúdo, para pulverizar a planta. Debido á alta humidade e baixas temperaturas, poden ocorrer enfermidades fúnxicas..\nFacendo a pregunta: "¿Como cultivar kumquat na casa?", Primeiro debes estar interesado na composición do solo para o crecemento desta planta.\nO primeiro que debes saber sobre o solo para o kumquat é que debe consistir en partes iguais do solo do xardín e da area do río. Antes de mesturar a area está ben calcinada no forno.\nA continuación, o solo tratado e mesturado é vertido nunha pota non superior a 8 cm de diámetro, pero alta. Previamente ao fondo da pota cae a drenaxe adormecida en forma de area grosa ou arxila expandida.\nEntón, como plantar unha planta a fin de crecer un fermoso e forte kumquat na casa? É necesario plantalo na mestura do chan de area e chan, para unha mellor nutrición das raíces, pode engadir un pouco de humus.\nÉ mellor poñer un pote cunha planta nun soleado peitoril da xanela, onde se "bañará" nos raios do sol, crecer e fortalecerse. Preto do kumquat hai que poñer un recipiente con auga para aumentar a humidade do aire. Pode colocar kumquat entre outras plantas, entón alimentarase con humidade.\nO Kumquat é unha planta moi esixente que necesita condicións especiais para o crecemento. Para que creza ben, necesita crear un microclima relaxante.\nO Kumquat necesita regas moderadas no outono e na primavera, pero no inverno, o rego debe reducirse. Pero no verán é necesario regar o kumquat o máis rápido posible.\nSerá mellor se tomes a regra para regar o kumquat pola mañá. A auga non debe estar por debaixo da temperatura ambiente, porque se derramas auga fría nunha planta, todas as follas simplemente caerán.\nPara evitar o estancamento da auga no chan no fondo da drenaxe da pila. O drenaje en forma de pequenos cantos tamén se pode engadir á mestura do solo.\nÉ importante! No verán, hai que regar polo menos 3 veces por semana. Verifique a secura do solo para determinar a frecuencia do rego.\nCon que frecuencia cómpre alimentar a kumquat e cantas necesidades de fertilizantes de kumquat dependen de moitos factores. Toma en conta a composición do solo, a idade da árbore ea súa condición, así como o tamaño da pota na que crece o kumquat.\nNo período comprendido entre marzo e setembro, as plantas que dan froitos, a alimentación é necesaria polo menos 3 veces ao mes, noutras ocasións pode alimentarse un mes e medio. Os fertilizantes deberían consistir en 2,5 g de nitrato amónico, 1,5 g de sal potásica ou cloruro potásico, 1,5 g de superfosfato e un litro de auga.\nPara que un kumquat teña unha aparencia presentable e comience a dar froitos máis rápido, é necesario formar a súa coroa. Primeiro de todo, é importante formar o tronco correcto.\nTrono xa cultivado recortado a unha altura de 20 centímetros. É necesario deixar brotes ben desenvolvidos, deben ser polo menos 4. Posteriormente, os brotes do esqueleto formaranse a partir destes brotes, que formarán a base da árbore.\nEstes disparos son chamados de "lanzamentos de primeira orde", deben chegar a ser 3-4, deben estar situados en lados opostos do tronco. Cada orde posterior de brotes fai máis curta 5 centímetros.A última será a cuarta orde das sucursais.\nSe fai todo ben, entón o seu kumquat comezará a dar froitos moito máis rápido, ea súa aparencia encantará.\nO Kumquat debe ser transplantado antes de que os brotes comecen a crecer, isto xeralmente ocorre no medio da primavera. Non obstante, un kumquat que crece na casa debe ser transplantado non máis dunha vez cada 2-3 anos.\nUn trasplante de kumquat consiste en manipular un coma e un rizoma terrosos sen danar. O drenaje está completamente substituído por un novo.\nOs posibles ocos entre as paredes da nova olla e as cubertas terrosas están cheas de chan fresco. Despois diso, debes poñer a árbore nun lugar escuro e húmido.\nMentres que o kumquat estará alí, a súa coroa debe ser rociada constantemente con auga morna.\nDo mesmo xeito que todas as froitas cítricas, o kumquat pode propagarse coa axuda de: sementes, estacas, estacas e injertos. Vexamos máis de cerca cada tipo de reprodución.\nPara que as sementes crezan un kumquat de pleno dereito, deben ser plantas nunha mestura de area fluvial e xardín ordinario. Os primeiros disparos que podes ver tras un mes e medio.\nMudas xerminan con 4 follas.Cando a planta é forte, pode prepararse para o transplante. 2 semanas antes do transplante previsto, poda as raíces das plantas.\nÉ importante! Durante o corte das raíces da planta non se pode eliminar do chan.\nSe non cortes as raíces, eles van curar, e non dar o crecemento en lonxitude. Para cortar as raíces, manteña un coitelo cunha navalla afiada nun ángulo de 45 ° a unha distancia de 10 cm da planta. Cortar "mudas suavemente tirar da pota e plantas.\nAs plantas cultivadas a partir de sementes non conservan as características da súa variedade. Por exemplo, comezan a dar froitos logo de 10 anos, ou máis.\nEste é o principal método de reprodución para o cultivo doméstico. O Kumquat pódese cortar todo o ano, pero os mellores resultados obtéñense en abril.\nTras procesar os cortes antes de plantar cun estimulante de crecemento especial, acelerarás o proceso de formación raíz axeitada, o que contribúe á aparición dunha maior cantidade de cortes e un mellor desenvolvemento do sistema raíz.\nPara cortar cortes usan brotes que se recolectan desde plantas frutíferas no outono. Brotes flexibles e non ríxidos cortados en estacas de 8 cm con varios botóns.As seccións máis baixas dos esquejes, para que non empecen a apodrecer, salpicadas de carbón.\nNa parte inferior da pota está colocada a drenaxe, que está cuberta de musgo, encima da mestura do solo. Nunha olla plantada con 5 estacas de kumquat a 2 centímetros de profundidade. Todo isto está cuberto cun vaso de vidro e colocado debaixo da luz solar difusa.\nDespois de 2-3 semanas, as raíces están formadas nas estacas. As plantas raíces pódense plantar en macetas separadas.\nPara a reprodución por capas no kumquat fructífero na primavera, elixa un lanzamento ou rama anual. Máis de 10 cm na rama, fanse dous cortes anulares e elimínase o anel de casca.\nA continuación tes que cortar todas as follas que están arriba e abaixo do corte. A botella de plástico corta ao longo do centro. En cada metade na parte inferior, dous semicírculos están cortados no centro, o espesor debe corresponder ao espesor da rama.\nA botella debe estar ligada a unha rama para que o corte da casca estea no centro do recipiente. Hai que engadir dúas metades de botellas e gravar con mestura de chan, periodicamente hai que humedecer.\nDespois de 2 meses, cómpre cortar o kumquat debaixo do fondo da botella, separar con coidado as metades da botella e transplantar a planta resultante cun frasco terroso nunha olla separada. Poña a pota onde o kumquat creza na súa casa.\nPara poder propagar os injertos de kumquat, necesitas ter plantas que xa alcanzaron un espesor de 1 cm na base. Tamén recomenda brotes de injerto de kumquat sobre unha pila de pomelo ou tres poncirus. Moitas veces practican a inoculación do escudo na cama ou a simple mirada dun cultivar.\nO Kumquat debe ser injertado mentres crece activamente e fluxo de sarna de brotes. Despois dun mes e medio, os ollos se enraizarán e a parte do chan das paredes pode ser cortada ao sitio de vacinación e comezar a formar unha coroa.\nAs plantas cultivadas con vacinas comezan a dar froitos un pouco máis tarde, pero evolucionan moito mellor. Os Kumquats que infundiron son moito máis duros e resistentes a varios factores de crecemento adversos.\nAgora xa sabes que tipo de froita é o kumquat e podes crecer vostede mesmo na casa.\nMira o vídeo: Cultivo do Kumquat (Kinoto) orgánico - Sementeira de kumquat en macetas (Xaneiro 2020).\nRevista Pan Amarelo © Copyright 2020 | Como cultivar kumquat na casa


O CPXG defende o valor dos reporteiros gráficos na profesión xornalística – Terras do Anllóns\nO CPXG defende o valor dos reporteiros gráficos na profesión xornalística\nO CPXG defende o fotoxornalismo como un dos piares fundamentais da profesión / Creative Commons\nO Colexio de Xornalistas recorda que “as imaxes captadas polos fotógrafos teñen por si mesmas un valor xornalístico, contribúen á liña editorial dos medios e son un piar necesario da diversidade no noso panorama informativo“.\nDo mesmo xeito que as notas de prensa representan información interesada que é necesario que contrasten ou editen profesionais, “as imaxes fornecidas polas fontes son tamén unha visión única e parcial dos acontecementos” polo que “resulta esencial para a pluralidade da nosa sociedade que os medios dispoñan de fotoxornalistas que ofrezan coas súas imaxes olladas distintas e información diversa da actualidade“.\nO Colexio de Xornalistas lamenta que aquelas empresas, institucións e organizacións que teñen a ben divulgar información e imaxes sobre a súa actividade eviten facelo sen a previa contratación do traballo a un profesional dado que “a profesionalización das imaxes divulgadas en todo tipo de medios informativos, ademáis de aportar calidade e boa información, non contribuiría a devaluación do traballo dos fotoxornalistas, a súa precarización e paro”.\nPara o CPXG “cómpre lembrar tamén a práctica, cada vez máis xeralizada nos medios informativos, do redactor que tamén realiza fotografías, en moitas ocasións con medios máis que precarios”. Por iso consideran que “a supresión do fotoxornalista no proceso informativo empobrece tanto a información escrita como a fornecida polas imaxes” e que “a figura do fotoxornalista profesional, máis necesaria do que nunca nunha sociedade marcada pola imaxe, non pode ser substituída nin por imaxes interesadas nin por instantáneas captadas de maneira precaria”.\nAnterior Artigo anterior: O Sergas adxudica as obras de ampliación do centro de saúde da Laracha\nSeguinte Artigo Seguinte: Unha ollada ás estructuras castelarias da Costa da Morte


Procedementos de selección das operacións de actuación - Programa Operativo FEDER Galicia 2014-2020\n> Procedementos de selección das operacións de actuación\nAs actuacións para executar desenvólvense polo Servizo Galego de Saúde no exercicio das competencias que lle son propias segundo o previsto na Lei 8/2008, do 10 de xullo, de sanidade de Galicia.\nOs centros directivos e organismos xestores responsables presentarán á Dirección Xeneral de Proxectos e Fondos Europeos da Consellería de Facenda unha solicitude de financiamento para que devandito Organismo Intermedio aprobe as operacións sempre que se cumpran os requisitos establecidos nos presentes criterios.\nA xestión de contratación pública realizarase en calquera caso conforme aos principios establecidos nas leis estatais e autonómicas aplicables, seguindo os criterios de publicidade, a través da publicación en medios impresos e/ou portais web, das condicións, requisitos, incluíndo a documentación que se debe achegar en cada momento, trámites e prazos para licitar. Asegurarase a transparencia, concorrencia, obxectividade, igualdade e non discriminación no tratamento das solicitudes de acceso aos resultados da licitación. Todas as solicitudes recibidas quedarán rexistradas nos sistemas de información correspondentes e comunicaranse as decisións tomadas sobre a aceptación ou rexeitamento das solicitudes ou proxectos aos solicitantes.\nO Servizo Galego de Saúde seleccionará operacións realizando as validacións necesarias previas para comprobar a elixibilidade, así como as comprobacións necesarias da execución, validando a elexibilidade dos gastos financiados.


Santiago de Compostela, 14 de febreiro de 2020-. A Consellería de Medio Ambiente, Territorio e Vivenda estudará a posibilidade de que o Concello de Lousame promova unha nova área de desenvolvemento industrial neste municipio. Así o acordaron esta mañá a conselleira Ángeles Vázquez e a alcaldesa do concello coruñés, María Teresa Villaverde, no transcurso dunha xuntanza para falar da futura creación desta área empresarial.\nAo respecto, a rexedora explicou que o Goberno local ten constancia do interese de varias empresas por instalarse para desenvolver a súa actividade no Concello de Lousame. Por este motivo, avanzoulle á conselleira a súa intención de remitir á Xunta un estudo de viabilidade para o desenvolvemento da devandita área empresarial e no que se concrete a súa posible localización.\nPola súa banda, a conselleira de Medio Ambiente indicou que o órgano encargado de emitir o informe sobre a idoneidade deste novo equipamento industrial é o Instituto Galego da Vivenda e Solo (IGVS), polo que se lle trasladará a documentación que achegue o Concello de Lousame e iniciará as consultas necesarias ante os organismos oportunos.


Rexión de Murcia - Desgalipedia\nLand von Murcia é o estado tampón entre Andalucía e os Països Cataláns, polo que a súa capitalidede está dividida entre Murcia e Cartaxena.\nMurcia foi fundada polo emperador Marciano AK-AAk-Ak II despois de destruir a Atlántida, os marcianos deixaron aquí aos íberos para que protexan a zona coa súa ferocidade pero foron dobregados polos gregos gays da colonia de Marsella e perderon parte do poder asi que repregáronse cara o interior e traíanlle ouro e rapaces aos gregos. Iso atrouxo a codicia dos romanos e como Cartago estaba enfronte estalaron as Guerras Púnicas e Murcia acabou baixo a bota do Imperio Romano que a encheu de monumentos para que viñeran os bárbaros turistas, que iniciaron a Idade Media.\nDécadas durante as cales Murcia estivo baixo dominio do Imperio Romano de Oriente, único imperio romano medieval que quedou en pé co nome de Imperio Bizantino despois. Murcia caeu baixo as botas do Reino Visigodo pero como non soportaban as estes kartpffen chamaron na súa axuda a uns cantos moros e independizáronse ata que veu o xeneral Abderramán I, que fundou España, e os insertou no reino de Gitaña introducindo tecnoloxía de Mesopotamia convertiu este nunha terra fértil.\nO resto da historia é unha serie de desfeitas ata que na Idade Moderna o rei Bourbon decidiu meter aquí como premio o arsenal da Armada pra foder a Barcelona e vixiar ao Imperio Otomán ao tempo que levaban presos a picar pedra a Melilla. A rexión de Murcia floreceu en tódolos campos por fin! Grazas á imigración agora tamén é a cidade con mais bebés de España e en breves será a zona mais guai do Levante, preparádevos Comunidade Valenciana e Sevilla!!!\nMurcia é a horta de Europa (por moito que lle pese aos gabachos). Os murcianos soen ir facer orxías ao pico Revolcadores aproveitando o frí para desfacesre da aridez rexional.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Rexión de Murcia.\nModelo:Concellos de Murcia\nTraído desde "https://desgalipedia.org/index.php?title=Rexión_de_Murcia&oldid=90358"\nA última edición desta páxina foi o 14 de febreiro de 2016 ás 03:46.


Prado Surf Escola reabre as súas portas tras 64 días de peche - Comarcas na Rede\nHomeVal MiñorNigránPrado Surf Escola reabre as súas portas tras 64 días de...\nO pasado sábado 16 de maio Prado Surf Escola retomou as clases de surf nas súas escolas de Patos (Nigrán) e A Lanzada (Pontevedra).\nCoa chegada da fase 1 a Galicia abríanse as portas dos centros deportivos, entre elas as escolas de surf. Para poder retomar a actividade Prado Surf Escuela fixo cambios na escola de Patos con circuítos de entrada e saída para evitar o contacto entre os alumnos e manter en todo momentos as distancias de seguridade. Ademais, crearon un protocolo interno para o persoal con medidas estritas para a desinfección de material, e outro para os clientes con recomendacións de boa conduta tanto dentro como fose da auga.\nEsta nova apertura trae cambios tamén en canto ás clases, o grupo máximo de persoas por franxa horaria é de 10 e só poderase asistir a clase se se reservou con anterioridade. Ademais, tamén está dispoñible a opción de aluguer de material para surf ou pádel surf, pero a condición de que se reservou previamente.\nA situación que se presenta “é un novo reto para esta escola que conta con máis de 20 anos de experiencia, pero había moitas ganas de volver ao mar”, sinalan dende a escola e aseguran que “con todas as medidas tomadas pódese practicar surf de forma segura e, ademais coa vantaxe de que haberá poucos surfeiros na auga”.\nAs clases e o aluguer de material tamén se retomaron na praia da Lanzada co mesmo sistema e medidas que en Patos. As escolas de Sabón e Bastiagueiro na Coruña permanecen aínda pechadas pero esperan poder abrilas nos próximos días. De fronte ao verán están abertos xa as prazas para os campamentos multiaventura semanais, cursos mensuais e por días.\nPrado Surf Escola leva máis de 20 anos ensinando surf nas súas catro escolas repartidas nas provincias de Pontevedra e A Coruña.


"A Xunta esquece que concedeu 3.600 máquinas de apostas en bares e aí non vai haber control" - Praza Pública\nEntrevista | Juan Lamas\n"A Xunta esquece que concedeu 3.600 máquinas de apostas en bares e aí non vai haber control"\nInterior dunha casa de apostas de Codere © www.azarplus.com\nA Xunta vetará a publicidade de xogo e apostas en todos os medios agás nos xornais impresos\nA veciñanza de Navia incrementa a mobilización contra a casa de apostas aberta neste barrio vigués\n«A ningúen lle gustan as casas de apostas e que se aproveiten da xente que ten menos recursos», di Dani Giménez, porteiro do Deportivo\nA Xunta deu a coñecer este luns o borrador da futura Lei do Xogo, que substituirá á norma vixente, que data do ano 1985. Sobre o proxecto paira a necesidade de poñer couto á expansión das tendas e salóns de apostas e de introducir elementos que limiten o risco de adiccións e de captación de usuarios menores de idade, un sector da poboación no que as apostas están a introducirse con rapidez, xerando importantes problemas.\nO texto, como xa fora adiantando nos últimos meses, introduce elementos de seguridade no acceso de menores e varias limitacións para a apertura de novos establecementos. No anteproxecto establécese que todos os locais de xogo deberán ter control de acceso para evitar a entrada de menores e das persoas que figuran voluntariamente no rexistro de prohibidos. Así mesmo, o número de autorizacións para a apertura de salóns e tendas de apostas limítase ás que xa existen na actualidade e ás que están en tramitación.\n"Fai máis dano a casa de apostas do barrio de Navia a 20 metros dun parque infantil que a 100 metros dun parque escolar"\nCon todo, o borrador feito público foi recibido con críticas por parte de expertos e das asociacións de afectados polo xogo, que coinciden en considerar o proxecto "morno", "incompleto", "ambiguo" e mesmo "pouco valente". Así opina tamén Juan Lamas, director terapéutico da Asociación Galega de Xogadores de Azar (AGAJA) e director técnico de FEJAR (Federación Española de Jugadores de Azar Rehabilitados). "Non recolleron ningunha das alegacións que presentáramos no seu día", critica, lamentando sobre todo a ausencia de todos os elementos relativos coa prevención. "Un imposto especial, recadado pola propia actividade do xogo, debería servir para introducir programas de prevención", di e propón que "a Lei do xogo debería ser auspiciada polo Ministerio de Sanidade e non polo organismo regulatorio do xogo, como é Facenda".\n"Non recolleron ningunha das alegacións que presentáramos no seu día"\nLamas concorda con algunha das medidas introducidas no texto, como o incremento das distancias mínimas entre colexios e casas de apostas ("é algo que levamos 20 anos reclamando", sinala), pero reclama que estas distancias mínimas se establezan tamén en relación cos parques infantís ou coas instalacións deportivas. "Fai máis dano a casa de apostas do barrio de Navia a 20 metros dun parque infantil que a 100 metros dun parque escolar", di.\nAs apostas online convertéronse nun negocio millonario © Xunta\nA norma prevé que propietarios dos locais de hostelería pasarán a ser responsables de que ningún menor faga uso das 3.600 máquinas instaladas nos seus establecementos, ao igual que na actualidade fan coas máquinas de venda de tabaco. O incumprimento desta norma será considerado unha infracción moi grave, sancionada con multas de entre 18.001 e 100.000 euros, unha cantidade que se elevarían en caso de reincidencia.\n"Nós fixéramos unha proposta, para que fose a propia máquina a que controlase o acceso, facendo obrigatorio o uso do DNI electrónico para apostar nela. Pero non foi tida en conta"\nO directos terapéutico de AGAJA ve aquí un dos puntos máis frouxos da norma. "Os controis de acceso nos salóns están moi ben, é algo que tamén levamos anos e anos reclamando. Pero a Xunta parece que esquece que concedeu 3.600 licenzas para máquinas de apostas en bares e aí non vai haber ningún control de acceso, porque o dono do bar non se vai facer responsable", di. "Isto non se vai facer efectivo. O que di a lei é que se o collen, recibirá unha multa. Pero é como se houbese unhas normas de seguridade vial pero ningún radar ou policía para controlar o seu cumprimento", engade. "Non hai que protexer os menores dun xeito paternalista, senón que simplemente hai que cumprir a lei. Por lei os menores de 18 non poden xogar, e punto", subliña.\n"Nós fixéramos unha proposta, para que fose a propia máquina a que controlase o acceso, facendo obrigatorio o uso do DNI electrónico para apostar nela. Pero non foi tida en conta", explica, concluíndo que "ao final, esas cousas que eles anuncian como novidosas e como unha lei do século XXI queda nunha lei do século XVIII". "Claramente os operadores de xogo estaban contentos na reunión e seguirán contentos, porque manteñen as súas 3.600 licencias en bares e as súas tendas e salóns de apostas abertos", di.\n"O maior problema xa non é a ludopatía, senón que é unha cuestión de hábitos de vida e de ocio, sobre todo na mocidade", conclúe\nPara Lamas, que anuncia que AGAJA presentará un documento con alegacións nos vindeiros días (o 17 de xuño é o último día para facelo), "a norma convértese nunha sucesión de medidas correctoras dos efectos máis graves do xogo, simplemente para lavar a cara".\nDestaca que "quen está reclamando medidas e controis é a sociedade civil, e as administracións van a remolque: asociacións de veciños, entidades xuvenís, formacións políticas..." e reclama unha acción máis decidida por parte da administración, sobre todo no que atinxe á mocidade: "O maior problema xa non é a ludopatía, senón que é unha cuestión de hábitos de vida e de ocio, sobre todo na mocidade", conclúe.\nA nova Lei do Xogo limitará o seu número aos xa existentes ou en tramitación. A comezos de ano eran 136, sobre todo en Vigo e A Coruña, e a cifra crecera xa ata os 159. O Goberno galego aprobará este xoves a medida para evitar que as empresas "especulen" e abran novos salóns nos vindeiros meses\nA Xunta recoñece "casos puntuais" de carencia de vacinas da gripe e pide que as persoas sen risco agarden ao final da campaña\nDebido á elevada demanda, nalgúns centros de saúde houbo problemas de insuficiencia de doses da vacina que se administra ás persoas de menos de 65 anos. Isto obrigou á Consellaría de Sanidade a facer un chamamento público a que os cidadáns e cidadás que non forman parte dun grupo de risco agarden a decembro\nOs casos novos da COVID marcan máximos en Galicia, pero a taxa de probas positivas é un terzo da de marzo\nGalicia suma 693 novos casos da COVID-19 e a taxa de PCR positivas rolda o 9%, porcentaxe máxima da segunda vaga pero un terzo da máis alta rexistrada en marzo. Sanidade confirma outros dous falecementos mentres a información do Ministerio, construída con datos da Xunta, reflicte unha vintena de persoas hospitalizadas máis que as indicadas polo Sergas a causa da COVID-19


Un antigo muíño de Allariz para albergar a sede dun deporte minoritario? - Ourense - La Región | Diario de Ourense y su provincia, fundado en 1910.\nUn antigo muíño de Allariz para albergar a sede dun deporte minoritario?\nÉ un proxecto dunha alumna da Escola Antonio Faílde e vén de gañar o primeiro premio Mestre 2017, o único que se outorga para todas as especialidades destas ensinanzas e entre escolas de toda España\nImaxe do proxecto dunha ourensana\nRedacción 18/05/2017 21:01 h.\nLedicia Veloso, alumna de Ensinanzas Superiores de Deseño de Interiores da Escola de Arte e Superior de Deseño Antonio Faílde, ven de gañar o primeiro premio Mestre 2017. E\nstes galardóns, organizados pola Confederación de Escuelas de Artes Plásticas e Deseño de España, teñen varias categorías, pero o recoñecemento recibido pola ourensana é aínda máis meritorio porque é un único premio que se outorga para todalas especialidades de estas ensinanzas e entre escolas de todo o Estado.\nNo proxecto de Ledicia, un antigo muíño fariñeiro en Allariz, que tamén funcionou como minicentral tras a desaparición do antigo oficio, rehabilitaríase aportándolle un novo uso, tamén intimamente vinculado ao río.\nConverteríase en club de piragüismo. A proposta respeta ao edificio existente e enfatiza os seus valores etnográficos e culturais. Os novos materiais, respectuosos co medio ambiente e facilmente reciclables, dialogan coa beleza da pedra e a serenidade da auga, obtendo espazos cálidos e harmónicos.\n"Un muíño con tres pedras de moer que eran a envexa de moitos outros muíños, un muíño que escoitou cancións no seu interior, que acubillou reunións de pobo, que foi testemuña de decisións entre veciños, que albergou secretos [...] Pero unha ruína pola que aínda flúe a auga, e do mesmo xeito que o sangue mantén vivo un organismo, esta auga volverá darlle vida", explica Ledicia Veloso na descripción do seu proxecto.\nAsí mesmo, na idea orixinal apunta o motivo de promocionar "un deporte minoritario como é o piragüismo", algo que levaría facendo durante décadas o club de piragüismo Allariz. Desta forma, o deseño da ourensana permitiría situar o clube nun novo espazo apto para o desenvolvemento desta actividade.\nNesta ligazón, poden consultarse todos os detalles do proxecto de Ledicia Veloso.


Congregación - Howling Pixel\nUnha Igrexa ou congregación é unha asociación de persoas que comparten un mesmo sistema de crenzas. O termo igrexa provén do kyriake grego do κυριακή, co significando “do señor”. Co correr do tempo o termo substituíu o de ekklesia e o de basilica gregos entre os cristiáns, cara ao ano 300 da nosa era, porén xa fora utilizado con anterioridade por esta comunidade.\nA Congregación da Misión (en latín: Congregatio Missionis), cuxos membros son coñecidos como lazaristas ou vicencianos, é unha sociedade de vida apostólica da Igrexa católica, fundada por san Vicente de Paúl en 1625.\nA Congregación dos Padres Marianos da Immaculada Concepción da Beatísima Virxe María é unha congregación relixiosa católica fundada polo beato Estanislao Papczyński o 24 de outubro de 1673 en Polonia.\nFrades, A Estrada\nSanta María de Frades, do latín Fratres "irmáns", seguramente monxes dunha congregación relixiosa, é unha parroquia que se localiza no concello da Estrada. Segundo o IGE en 2011 a súa poboación era de 180 persoas (95 mulleres e 85 homes), distribuídos en 7 entidades, o que supón unha diminución respecto de 1986 cando tiña 305 habitantes. En 1842 tiña unha poboación de feito de 172 persoas.\nSan Martiño de Frades (do latín Fratres "irmáns", posiblemente monxes dunha congregación relixiosa), é unha parroquia que se localiza no centro do concello de Frades. Segundo o IGE en 2013 tiña 130 habitantes (68 mulleres e 62 homes) distribuídos en 3 entidades de poboación, o que supón unha diminución en relación ao ano 1999 cando tiña 184 habitantes.


Nutrición e actividade física - Mutua Universal\nPublicado o: 11/12/2014\nOs cambios da sociedade incorporaron cambios nos estilos de vida das persoas. Principalmente na cultura alimentaria, incorporándose a cociña precociñada, o incremento de hidratos de carbono e de graxas saturadas. E ao mesmo tempo fomos adoptando un estilo de vida sedentario, utilización de coches, ascensores, traballos menos físicos, etc.\nPor un lado temos unha dieta máis calórica, con maior achega enerxética e doutra banda diminuímos o noso gasto enerxético. A balanza enerxética volveuse en contra, non gastamos toda a enerxía que consumimos, e como sabemos a enerxía non se destrúe, transfórmase. Esta enerxía que non consumimos transfórmase en depósitos de graxa e hidratos de carbono no noso corpo, que provocan o sobrepeso e a obesidade.\nUnha dieta variada, rica en verduras, cereais integrais, legumes, peixe, carne branca, froitos secos e aceite de oliva cru, principalmente, acompañada dunha actividade física periódica, provoca que a balanza enerxética estea compensada.\nComo di a cita “hai que comer para vivir, non vivir para comer”. O noso corpo para vivir necesita enerxía, e enerxía de calidade.\nNon sempre a culpa é nosa, existen factores xenéticos e enfermidades que provocan trastornos alimentarios e obesidade.\nA evidencia científica demostrou que unha mala alimentación e sedentarismo son factores de risco de gran cantidade de enfermidades crónicas.\n2. Alimentación e nutrición\nA alimentación e a nutrición non son o mesmo. A alimentación é o acto consciente de comer,condicionada polos sentidos da vista, olfacto e gusto. Consiste no proceso buscar, modificar, cociñar, mastigar e deglutir.\nA nutrición é un proceso inconsciente,no que o noso organismo transforma e utiliza as substancias químicas que conteñen os alimentos. É o proceso necesario para vivir, sen as substancias químicas que conteñen os alimentos o noso corpo non podería repararse nin obter outros produtos a partir de reaccións químicas, necesarios para a vida.\nEstas substancias químicas que conteñen os alimentos e que utiliza o noso organismo son os nutrientes.\nHidratos de carbono: Achegan enerxía\nLípidos: Imprescindible para a vida, interveñen en multitude de funcións.\nProteínas: Formadas por aminoácidos son primordiais para a vida\nVitaminas e minerais: O organismo non os pode sintetizar, interveñen en reaccións metabólicas e funcións reguladoras.\nAuga: O corpo humano está formado por un 70% de auga, sen auga non hai vida.\nUnha alimentación sa, equivale a comer alimentos saudables con nutrientes beneficiosos para o noso corpo.\nO noso corpo necesita arredor de 40 nutrientes diferentes para poder estar san. Os nutrientes encóntranse nos alimentos pero non na mesma proporción, distribúense de forma diferente, por este motivo é importante que a nosa dieta sexa variada, xa que deste xeito o noso organismo poderá conseguir todos os nutrientes necesarios.\n3. Gasto enerxético\nO corpo humano necesita enerxía para poder vivir e conséguea principalmente dos hidratos de carbono e lípidos. A enerxía cuantifícase en calorías, unha caloría (cal) é a enerxía que hai que dar a un gramo de auga para que aumente a súa temperatura un grao centígrado. Como é unha unidade moi pequena falamos de quilocalorías (kcal), 1000 calorías. Nas etiquetas dos alimentos podemos ver as kcal por 100 gr que conteñen.\nA cantidade de enerxía inxerida ten que estar relacionada coa cantidade de enerxía gastada. Unha persoa normal gasta entre 1.600 e 1.800 kcal/día, un deportista profesional pode chegar a gastar 12.000 kcal/día. Polo que a cantidade e tipo de alimentación ten que ser diferente.\nRelación entre actividade física e gasto enerxético:\nActividade lixeira: Pasear=2,5 – 5 kcal/minuto\nActividade moderada: Camiñar rápido=5 – 7,5 kcal/minuto\nActividade intensa: Tenis, pádel, fútbol=7,5 – 10 kcal/minuto\nActividade moi intensa: Maratón= máis de 10 kcal/minuto\nO gasto enerxético básico en repouso (GER), é a enerxía/día que necesita o corpo estando en repouso e é a enerxía mínima que precisa para vivir. Pódese calcular a través de diferentes ecuacións, entre elas a de Harris Benedict:\nHome: GER = 66 + (13,7 x peso) + (5,0 x tamaño) – (6,8 x idade)\nMuller: GER = 655 + (9,6 x peso) + (1,8 x tamaño) – (4,7 x idade)\n(Peso en Kg, tamaño en cm, idade en anos)\nPara calcular o gasto enerxético total (GET) gasto básico + actividade física hai que multiplicar por un factor de corrección:\nActividade lixeira: x 1,3 polo menos 3d/semana\nActividade moderada: x 1,5 polo menos 5d/semana\nActividade intensa: x 1,7 uns 6d/semana\nActividade moi intensa: x 1,9 2 veces ao día 3-5d/semana\nAproximadamente unha persoa tería que comer segundo o seu GET, con nutrientes de calidade.\nPatrimonio da Humanidade desde 2010. Consiste nunha dieta equilibrada en que predominan os alimentos cultivados e obtidos na zona mediterránea, principalmente, cereais, froitas, verduras, froitos secos, aceite de oliva, peixe e carne branca.\nObservouse que os países mediterráneos tiñan menor incidencia de enfermidades cardiovasculares que outros países non mediterráneos, entre eles os Estados Unidos.\nA evidencia científica demostrou unha serie de características na dieta comúns nos países mediterráneos:\nAlto contido en peixe e carnes brancas\nRica en cereais e legumes\nAbundante froita e verdura\nUtilización para cociñar de aceite de oliva\nQue demostraron ser saudables para o organismo\nBaixa en graxas saturadas\nAlta en graxas insaturadas\nBaixa en proteína animal\nActualmente é un modelo de dieta saudable, que protexe das enfermidades cardiovasculares, avellentamento celular e o cancro. E tamén se fala de estilo de vida mediterráneo incorporando a actividade física, a comida en grupo, a comida tradicional e o descanso.\nUn dos elementos da dieta mediterránea é o produto dos cultivos da vide, o viño tinto, se non se superan as dúas copas ao día e en persoas cun consumo consciente ten propiedades cardiosaudables. As persoas que non consomen viño non obterán máis beneficios por beber.\nA organización Oldways, a Harvard School of Public Health e a Organización Mundial da Saúde (World Health Organization) introduciron o concepto de Dieta Mediterránea en 1993.\n5. Actividade física\nActividade física: calquera movemento muscular que produce un gasto de enerxía.\nExercicio: actividade física programada que se realiza para mellorar ou manter a forma física.\nDeporte: exercicio que se realiza seguindo unhas normas e con espírito competitivo.\nO home non é por natureza un animal sedentario, o noso corpo está preparado para o exercicio físico.\nO sedentarismo está considerado por si só un factor de risco de moitas enfermidades crónicas.\nAs persoas fisicamente activas desenvolven unha mellor calidade de vida e maior esperanza de vida. Tamén se demostrou que a súa práctica libera endorfinas que aumentan o noso benestar psicolóxico, autoestima, control e autoconfianza.\nRedución dun 30% da mortalidade\nRedución entre un 20-30% do risco de enfermidade cardiovascular\nPrevén a diabete\nMantén o peso\nReduce os depósitos de graxa\nDiminúe a perda de masa ósea (osteoporose)\nReduce a incidencia de cancro de mama e colon\nMellora a capacidade pulmonar e osixenación\nReduce o hábito tabáquico\nColesterol HDL Descargar documento completo (PDF)\nDiabete Descargar documento completo (PDF)\nDieta colesterol Descargar documento completo (PDF)\nDieta mediterránea Descargar documento completo (PDF)\nDietas Descargar documento completo (PDF)\nOmega 3 Descargar documento completo (PDF)\nExercicio físico Descargar documento completo (PDF)\nTáboa para o control do peso, tensión arterial e índice de masa corporal (IMC) Descargar documento completo (PDF)


Cidade das TIC | As TIC que conectan | cidadedastic.gal\nAs TIC na Coruña\nAs TIC que conectan\nProxecto estratéxico para crear un polo TIC e de innovación dixital de referencia a nivel nacional e internacional na Coruña\nLICITACIÓN DE OBRA CSA\nAberto o proceso de contratación da obra de rehabilitación do edificio do Centro de Servizos Avanzados. O prazo remata o vindeiro 5 de outubro.\nRESOLUCIÓN PROVISIONAL SOLICITUDE ESPAZOS\nA partir da data de publicación da resolución, o 23 de xullo 2021, os solicitantes contarán cun prazo de 15 días para presentar cuaquera tipo de alegación ao respecto\nLocalización única e excelente mobilidade\nA 5 minutos do centro da Coruña, próximo ao campus universitario e con máis de 10 000 m2 de áreas de aparcadoiro.\nEspazos adaptables a cada empresa\nDispoñibles desde pequenos espazos de oficina ata edificios completos. Posibilidade de servizos comúns, como os de seguridade e limpeza.\nSinerxías no ámbito universitario e investigador\nUn centro de formación universitaria especializado, centro de investigación en I+D TIC e unha aceleradora e incubadora en alta tecnoloxía.\nServizos sociais e colexiados\nPosibilidade de servizos comúns, como os de seguridade e limpeza. Tamén restaurante e cafetería, gardería, zona deportiva...\nUn ecosistema TIC dinámico e vangardista\nA Coruña e a súa área metropolitana destacan pola fortaleza do sector empresarial TIC, xa que concentra unhas 700 empresas (o 27 % do total de Galicia) e xera máis de 7200 empregos (o 40 % do emprego do sector).\nA Cidade das TIC conta co apoio explícito de todas as Administracións co obxectivo de contribuír á especialización de Galicia en tecnoloxías emerxentes. Desenvolveranse tecidos empresariais conectados e máis competitivos, impulsaranse as TIC e a dixitalización de Galicia e crearase un centro en intelixencia artificial de referencia a nivel nacional e internacional.\nA Cidade das TIC está situada nos terreos da antiga Fábrica de Armas, na Avenida de Pedralonga da Coruña.\nCon máis de 128 000 m2, atópase nunha localización única e cunhas conexións de mobilidade excelentes co resto da cidade, o campus universitario, a autoestrada AP9 e o aeroporto. Os terreos foron cedidos polo Ministerio de Defensa á Universidade da Coruña no ano 2020 para impulsar a Cidade das TIC de forma sustentable e escalable nun complexo industrial histórico.\nMáis información sobre a localización\nA 0 min\nCentro da Coruña\nA Cidade das TIC aspira a ser a primeira referencia no ámbito da intelixencia artificial de España.\nnovos empregos en 4 anos\nmillóns de euros de investimento\nmetros cadrados de superficie\nInfraestruturas de innovación e servizos TIC avanzados para a innovación industrial\nUn parque empresarial TIC para o aloxamento de pequenas e grandes empresas tecnolóxicas\nUn campus tecnolóxico vinculado á Universidade da Coruña con cabida para un centro de I+D.\nIncubadora de IA\nUnha incubadora empresarial de alta tecnoloxía, principalmente centrada en intelixencia artificial\nUn centro demostrativo e de servizos avanzados con novas dotacións tecnolóxicas para as empresas.\nEspazos formativos e de difusión TIC\nEspazos de formación e difusión TIC: para fomentar a colaboración entre empresa TIC e universidade\nSede de intelixencia artificial\nA proposta de ser a sede dun nodo da Estratexia Nacional de Intelixencia Artificial\nServizos de apoio á cidade\nServizos de apoio á cidade: servizos sociais e servizos centrais complementarios\nUn ecosistema TIC sustentable\nA sustentabilidade é o principio reitor que guiará a rehabilitación do complexo, así como a súa mobilidade.\nA Cidade das TIC contribuirá a estimular e atraer a Galicia e grandes socios tecnolóxicos internacionais en novas tecnoloxías emerxentes.\nA Cidade das TIC recibiu un apoio financeiro de 4,8 millóns de euros da Xunta de Galicia a través do Igape para a construción do Centro de Servizos Avanzados (CSA), un centro de demostración, prototipado e lanzamento de proxectos para a implantación das TIC nos sectores económicos de Galicia. Suporá la habilitación de 2600 m2 que estarán dispoñibles para o aloxamento de empresas TIC a partir de inicios de 2022.\nMáis información sobre o CSA e o concurso\nA Cidade das TIC pon a disposición máis de 30 000 m2 para a instalación de pequenas e grandes empresas tecnolóxicas para fomentar o crecemento TIC responsable, a innovación tecnolóxica e a xeneración de talento. Esta superficie repartida en cinco naves actuais pode ampliarse en función da demanda.\nMáis información sobre o parque empresarial\nO reitor da UDC, a alcaldesa da Coruña e o presidente do Clúster TIC presentan en rolda de prensa as bases do concurso do proxecto da Cidade das TIC\nInés Rey, alcaldesa de A Coruña: «A Cidade das TIC aspira a converterse nun referente nacional tecnolóxico»\nQueres solicitar máis información ou tes dúbidas sobre Cidade das TIC?\n+34 881 939 651\nContacta a través do formulario\nRecibe as últimas noticias e as novidades sobre a Cidade das TIC no teu correo electrónico.


EP 03 Junio 2018 18:11 h.\nPedro Sánchez PSOE psdeg Galicía Gonzalo Caballero\nDefende que Pedro Sánchez "recoñece as singularidades culturais de Cataluña, País Vasco e Galicia"\nO secretario xeral do PSdeG, Gonzalo Caballero, reivindicou que a súa "prioridade está en centrada en Galicia" ante a posibilidade de que o novo presidente do Goberno, Pedro Sánchez, poña os seus ollos nel á hora de configurar o seu Executivo. Caballero, nunha entrevista na Cadena Ser este domingo, evitou pronunciarse sobre os nomes que se barallan para a configuración do novo equipo de Goberno despois de que saíse adiante a moción de censura presentada polo Partido Socialista e que puxo fin ao mandato de Mariano Rajoy.\n"Non debo entrar en nomes, hai moitas quinielas, eu sei como está a cuestión, pero poñer nomes, faría un mal favor ao partido", apuntou cuestionado sobre se un deses nomes podería ser o da galega Pilar Cancela. "Hai que esperar á decisión que tome Pedro Sánchez. Hai moitísimos compañeiros, como Pilar, pero moitos outros, que poderían ocupar un ministerio", apostilou.\nCaballero restou importancia á presenza de mandatarios galegos no equipo de Pedro Sánchez e remarcou que, aínda que di estar "a disposición" de Ferraz, a súa "prioridade" está en Galicia. "Temos que facer un proxecto de cambio en Galicia", engadiu, para despois apuntar a "plena sintonía" que existe "entre a dirección estatal e galega".\nO EXEMPLO DE TOURIÑO. Nesta liña, o líder dos socialistas galegos puxo como exemplo o acontecido con Emilio Pérez Touriño, secretario xeral do PSdeG entre 1998 e 2009, e que, após o desembarco de José Luis Rodríguez Zapatero na Moncloa en 2004, non foi nomeado para ocupar ningún cargo de responsabilidade co Goberno socialista. "Touriño quedou percorrendo o país e un ano despois foi presidente da Xunta", lembrou.\nO economista vigués remarcou que desbancar a Rajoy do Goberno central era necesario para que non se instalase un clima de "impunidade" logo da sentenza da Gürtel que condenou ao PP como partícipe a título lucrativo dunha rede de corrupción.\nPara Caballero, unha das "prioridades" que debe ter Pedro Sánchez á fronte do Executivo é "rexenerar" a vida política en España. "Creo que facía falta este cambio, que é un cambio positivo. As prioridades pasan por retirar o nivel de corrupción do PP e avanzar nunha liña de exemplaridade política, e abrir pontes de diálogo dentro do marco constitucional", incidiu.\nGALICIA E FEIJÓO. Entre as cuestións que deberá abordar o novo goberno socialista figuran, no tocante a Galicia, o traspaso da AP-9 que apoian todas as fases políticas con presenza no Pazo do Hórreo, que aprobaron por unanimidade reclamar a titularidade autonómica desta infraestrutura. No entanto, o Goberno de Mariano Rajoy impuxo un veto no Congreso ao debate da transferencia da AP-9.\nGonzalo Caballero recoñece que o traspaso da AP-9 é unha cuestión "moi relevante", pero evitou aclarar se o novo Goberno socialista apoiará transferir a infraestrutura a mans da Xunta. "Vanse abrir novas oportunidades para todo, o venres cambiou a historia do país, o da AP-9 é moi relevante, pero o debate político vai ser moi intenso", afirmou.\n"O que si está claro é que cando gobernamos os socialistas a Galicia foille mellor", reivindicou o líder do PSdeG, que vaticina que Alberto Núñez Feijóo "vai perder o Goberno de Galicia, ou porque se vai a Madrid ou porque vai perder as eleccións". Deste xeito, cre que Feijóo "leva na súa campaña de márketing persoal bastante tempo" centrado "na loita pola sucesión" de Mariano Rajoy e deixando ao carón a "defensa" dos intereses de Galicia, que "necesita un proxecto de futuro".\nESTADO PLURINACIONAL. Un dos retos que se lle abren a Pedro Sánchez ao mando do Goberno central é afrontar a situación aberta en Cataluña e o encaixe das nacionalidades históricas na estrutura do Estado. Para Gonzalo Caballero, o presidente español "recoñece as singularidades culturais de Cataluña, o País Vasco e Galicia". Ademais, defende que Galicia "non" vai perder posicións respecto de Cataluña e Euskadi no debate territorial.\nGonzalo Caballero di que a súa "prioridade" está en Galicia e non...